Komission asetus (EY) N:o 1509/2001, annettu 24 päivänä heinäkuuta 2001, erityisistä yksityiskohtaisista säännöistä maatalouden muuntokurssin soveltamiseksi sokerialalla annetun asetuksen (ETY) N:o 1713/93 muuttamisesta



Virallinen lehti nro L 200 , 25/07/2001 s. 0019 - 0020



Komission asetus (EY) N:o 1509/2001, annettu 24 päivänä heinäkuuta 2001, erityisistä yksityiskohtaisista säännöistä maatalouden muuntokurssin soveltamiseksi sokerialalla annetun asetuksen (ETY) N:o 1713/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1) ja erityisesti sen 6 artiklan 3 kohdan, 15 artiklan 8 kohdan ja 16 artiklan 5 kohdan, sekä katsoo seuraavaa: (1) Erityisistä yksityiskohtaisista säännöistä maatalouden muuntokurssin soveltamiseksi sokerialalla 30 päivänä kesäkuuta 1993 annetun komission asetuksen (ETY) N:o 1713/93(2), sellaisena kuin se on viimeksi muutettuna asetuksella (EY) N:o 1642/1999(3), 1 artiklan mukaan neuvoston asetuksen (EY) N:o 2038/1999(4), sellaisena kuin se on viimeksi muutettuna komission asetuksella (EY) N:o 906/2001(5), 5 artiklassa tarkoitetut juurikkaan vähimmäishinnat sekä mainitun asetuksen 33 artiklassa tarkoitetut tuotantomaksut ja 34 artiklassa tarkoitettu lisämaksu muunnetaan kansallisiksi valuutoiksi käyttäen erityistä maatalouden muuntokurssia, joka on yhtä suuri kuin kyseisenä markkinointivuonna sovellettujen maatalouden muuntokurssien keskiarvo ajan mittaan suhteellisesti laskettuna. (2) Kreikan osalta sovellettiin 1 päivän heinäkuuta 2000 ja 31 päivän joulukuuta 2000 välisenä aikana edellä mainitun asetuksen (ETY) N:o 1713/93 1 artiklassa säädettyä menettelyä noudattaen laskettua kurssia, kun taas 1 päivästä tammikuuta 2001 sovelletaan maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(6) nojalla ainoastaan euron ja neuvoston asetuksessa (EY) N:o 2866/98(7), sellaisena kuin se on muutettuna asetuksella (EY) N:o 1478/2000(8), vahvistettujen euron käyttöön ottavien maiden kansallisten valuuttojen välistä muuntokurssia. Näin ollen euron muuntokurssin soveltaminen koko markkinointivuonna 2000/2001 johtaisi Kreikassa asetuksessa (ETY) N:o 1713/93 säädettyä menettelyä noudattaen saatavasta kurssista eroavan kurssin taannehtivaan soveltamiseen ja asettaisi kyseenalaiseksi toimijoiden perustellun luottamuksen tiettyihin sokerialan maksuihin sovellettavaan muuntokurssin laskutapaan. (3) Tämän vuoksi markkinointivuonna 2000/2001 on syytä soveltaa Kreikan osalta kahta muuntokurssia siten, että 1 päivän heinäkuuta 2000 ja 31 päivän joulukuuta 2000 välisenä aikana sovelletaan kyseisenä markkinointivuonna sovellettujen maatalouden muuntokurssien ja euron muuntokurssin keskiarvoa ajan mittaan suhteellisesti laskettuna vastaavaa muuntokurssia ja 1 päivän tammikuuta 2001 ja 30 päivän kesäkuuta 2001 välisenä aikana asetuksessa (EY) N:o 2866/98 vahvistettua euron muuntokurssia. (4) Jotta näihin maksuihin voitaisiin soveltaa edellä mainittujen muuntokurssien keskiarvosta ajan mittaan suhteellisesti laskettuna saatavaa kurssia, olisi myös vahvistettava erityiset määräytymisperusteet juurikkaan vähimmäishinnoista sekä tuotantomaksuista ja lisämaksuista johtuvien määrien osalta. (5) Tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetukseen (ETY) N:o 1713/93 1 b artikla seuraavasti: " 1 b artikla Markkinointivuonna 2000/2001 Kreikan osalta 1) sovelletaan neuvoston asetuksen (EY) N:o 2038/1999(9) 5 artiklassa tarkoitettujen juurikkaan vähimmäishintojen sekä mainitun asetuksen 33 artiklassa tarkoitettujen tuotantomaksujen ja 34 artiklassa tarkoitetun lisämaksun muuntamiseksi - 1 päivän heinäkuuta 2000 ja 31 päivän joulukuuta 2000 välisenä aikana erityistä maatalouden muuntokurssia: 1 euro = 339,771 Kreikan drakmaa, - 1 päivän tammikuuta 2001 ja 30 päivän kesäkuuta 2001 välisenä aikana neuvoston asetuksessa (EY) N:o 2866/98(10) vahvistettua muuntokurssia; 2) vahvistetaan 1 kohdassa tarkoitettujen kurssien soveltamiseksi seuraavat määräytymisperusteet: - asetuksen (EY) N:o 2038/1999 5 artiklassa tarkoitetuista juurikkaan vähimmäishinnoista johtuvien määrien osalta markkinointivuoden ensimmäinen päivä, - edellä mainitun asetuksen 33 artiklassa tarkoitetusta tuotantomaksusta ja 34 artiklassa tarkoitetusta lisämaksusta johtuvien määrien osalta markkinointivuoden ensimmäinen päivä." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan juurikkaan vähimmäishinnoista sekä tuotantomaksuista ja lisämaksusta johtuviin määriin markkinointivuonna 2000/2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä heinäkuuta 2001. Komission puolesta Franz Fischler Komission jäsen (1) EYVL L 178, 30.6.2001, s. 1. (2) EYVL L 159, 1.7.1993, s. 94. (3) EYVL L 195, 28.7.1999, s. 3. (4) EYVL L 252, 25.9.1999, s. 1. (5) EYVL L 127, 9.5.2001, s. 28. (6) EYVL L 349, 24.12.1998, s. 1. (7) EYVL L 359, 31.12.1998, s. 1. (8) EYVL L 167, 7.7.2000, s. 1. (9) EYVL L 252, 25.9.1999, s. 1. (10) EYVL L 359, 31.12.1998, s. 1.